text: نئی دہلی۔25ستمبر۔مصائب سے دوچار بچوں کی حفاظت کیلئے ریلوے حفاظتی فورس آر پی ایف کی کامیابی سے حوصلہ پاکر ریلوے کی وزارت نے اس مہم کے بارے میں فیصلہ کیا ہے کہ اسے 47مزید ریلوے اسٹیشنوں پر لاگو کیا جائے گا۔ 35 ریلوے اسٹیشنوں پر یہ مہم پہلے سے ہی چلائی جارہی ہے۔ ان 47 اضافی ریلوے اسٹیشنوں کے ساتھ ایسے ریلوے اسٹیشنوں کی تعداد 82 ہوجائے گی جن پر یہ اسکیم لاگو کی گئی ہے۔ اس طرح ان سبھی اے ون زمرے کے اسٹیشنوں کی تعداد 75 ہوجائے گی جہاں یہ مہم شروع کی جاچکی ہے۔